สวัสดีครับคุณ ผมมีเรื่องจะปรึกษาครับคือผมมีเพศสัสพันธืกับแฟนตอนต้นเดือนมีนาคมแล้วให้แฟนทานยาคุมฉุกเฉินแล้ว และมีประจำเดือนออกมาในวันที่ 9-10มีนาคมแล้วแต่ปกติแล้ว ประจำเดือนของแฟนจะมาประมาณ ;วันที่23-27 ของเดือน แต่ตอนนี้วันที่ 27แล้วประจำเดือนยังไม่มาเลยครับ จึงอยากถามว่าการทานยาคุมฉุกเฉินจะทำให้ประจำเดือนเคลื่อนไหมครับแล้วประจำเดือนจะมาประมาณวันที่เท่าไรครับ
สวัสดีค่ะ การรับประทานยาคุมกำเนิดฉุกเฉิน (Emergency contraception)ยาคุมฉุกเฉินภายหลังจากการที่มีเพศสัมพันธ์ที่ไม่ได้ป้องกัน ถ้ารับประทานโดยเร็วที่สุด ไม่เกิน 72 ชั่วโมง ถือว่าประสิทธฺภาพค่อนข้างดีค่ะ เเต่ก็ยังไม่สามารถป้องกันการตั้งครรภ์ได้ 100% ค่ะซึ่ง ยาคุมฉุกเฉิน คือ ฮอร์โมนโปรเจสเตอโรนระดับสูงจากยาคุมฉุกเฉิน จะส่งผลภายในร่างกาย ทั้งเพื่อป้องกันการตั้งครรภ์จากการที่พยายามยับยั้งการตกไข่ ไม่ทำให้เกิดการฝังตัว และทำให้เยื่อบุโพรงมดลูกไม่เหมาะสมแก่การฝังตัว เเต่ทั้งนี้ ฮอร์โมนนี้ยังสามารถกระทบต่อระบบฮอร์โมนในร่างกายค่ะเช่น เลือดออกกระปริบกระปรอย ประจำเดือนไม่มา อาการปวดท้องน้อย หรือรอบเดือนคลาดเคลื่อน เเละอาจไม่สามารถคาดเดาได้ว่า เเต่ละคนจะตอบสนองต่อฮอร์โมนอย่างไร ดังนั้น ประจำเดือนที่คลาดเคลื่อน อาจเกิดจากยาคุมฉุกเฉินได้ค่ะ เเต่ก็ยังถือว่ามีความเสี่ยงต่อการตั้งครรภ์อยู่ ทั้งนี้ รอบเดือนถัดไป อาจคาดเดาได้ยากค่ะ ขึ้นอยู่กับการปรับตัวของร่างกายที่มีต่อฮอร์โมนดังนั้น การที่จะมั่นใจจริงๆว่าไม่มีการตั้งครรภ์เกิดขึ้น คือ รอจนกว่าจะมีรอบเดือนที่มีลักษณะเหมือนเดิมมาค่ะ ถ้าประจำเดือนยังไม่มา หรือมีเลือดออกผิดปกติต่อเนื่องกัน มีอาการคล้ายมีการตั้งครรภ์ มีอาการปวดท้องน้อย คัดตึงเต้านม เวียนศีรษะ คลื่นไส้ แนะนำให้ตรวจปัสสาวะดูการตั้งครรภ์ร่วมด้วยค่ะ